Държавен вестник, бр. 51, 2008 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  51
(2) Председателят на Държавната агенция
за младежта и спорта разпределя средствата за
финансово подпомагане на реализацията на
отделните програми и проекти.
Чл. 5. Информацията и документите за прог-
рамите са публични и се предоставят:
1. от Главна дирекция “Политика за мла-
дежта” на Държавната агенция за младежта и
спорта;
2. от регионалните експерти на Държавната
агенция за младежта и спорта;
3. чрез Националната информационна сис-
тема за младежта, чрез интернет страницата на
Държавната агенция за младежта и спорта или
по електронна поща.
Г л а в а  в т о р а
УСЛОВИЯ И РЕД ЗА ФИНАНСОВО
ПОДПОМАГАНЕ
Раздел I
Условия за кандидатстване и финансиране
на проекти
Чл. 6. (1) По програмите се финансират ор-
ганизации, регистрирани по Закона за юриди-
ческите лица с нестопанска цел, като:
1. младежки организации, които отговарят
на изискванията по § 1, т. 24 от Закона за физи-
ческото възпитание и спорта;
2. други юридически лица с нестопанска цел,
осъществяващи младежки дейности, според
съдебната им регистрация.
(2) Организациите по ал. 1 трябва да отго-
варят на критерии за финансиране, определе-
ни и утвърдени от председателя на Държавна-
та агенция за младежта и спорта за отделните
програми.
Чл. 7. Държавната агенция за младежта и
спорта не финансира проекти за младежки дей-
ности по реда на наредбата:
1. на политически партии и организации,
професионални съюзи, кооперации и религиоз-
ни организации;
2. свързани с инвестиционна, търговска или
друга дейност със стопански характер;
3. целящи дарения, стипендии или благотво-
рителни дейности;
4. за концерти, спектакли и други развлека-
телни програми и мероприятия, свързани с
търговска цел;
5. за пътувания в страната и в чужбина с цел
отдих;
6. за спортни състезания;
7. дейности и проекти за предоставяне на
социални услуги за деца.
Чл. 8. Държавната агенция за младежта и
спорта не финансира:
1. дейности, реализирани преди одобряване-
то на проекта и извън срока на изпълнението
на проекта;
2. проекти на организации, чиито договорни
отношения с Държавната агенция за младежта
и спорта при предходно финансиране по една и
съща програма не са приключили.
Раздел II
Ред за кандидатстване
Чл. 9. (1) Кандидатстващите организации
представят проектите си по програмите. Обра-
зецът на формуляр и редът за кандидатстване
за съответната програма се утвърждават от
председателя на Държавната агенция за мла-
дежта и спорта.
(2) Формулярът следва да бъде попълнен
четливо.
(3) Формулярът, както и съпътстващите
го документи по чл. 11, ал. 1 и 2 се подават в
два еднообразни екземпляра и на електронен
носител.
Чл. 10. При наличието на непопълнени или
изменени части от формуляра, липсващи при-
ложения, подписи или печат на организацията
проектът не се разглежда по същество и не се
финансира.
Чл. 11. (1) Към формуляра по чл. 9 канди-
датстващите организации задължително при-
лагат следните документи:
1. заверено от организацията копие от съ-
дебната регистрация на сдружението;
2. удостоверение от съда за актуалното със-
тояние на сдружението, издадено не по-късно
от 6 месеца преди датата на внасяне на проекта
за разглеждане;
3. заверено от организацията копие от ре-
гистрация ЕИК;
4. удостоверение за липсата на парични за-
дължения към държавата или на задължения
към осигурителни фондове;
5. протокол за прието решение на управи-
телния орган на организацията за кандидатст-
ване с проект пред Държавната агенция за мла-
дежта и спорта, съдържащ имената на упълно-
мощените лица за ръководител и финансово
отговорното лице на проекта;
6. заверено от организацията копие от доку-
мент за открита банкова сметка;
7. финансова идентификация по образец,
заверена от организацията и от обслужващата
банка;
8. декларация от ръководителя на проекта
по утвърден от председателя на Държавната
агенция за младежта и спорта образец, с която
той удостоверява, че информацията във форму-
ляра е вярна и пълна;
9. в случаите, когато проектът се осъществя-
ва съвместно с друга организация, се прилагат
потвърдителни писма или договори, доказва-
щи конкретни ангажименти за финансиране,
експертно участие или друг вид сътрудничест-
во, както и документите по т. 2, 4 и 5 за другата
организация.